|  |  |  |
| --- | --- | --- |
| Til høringsinstansene | Deres ref.:  |   |
| Vår ref.: | 14/7458-16 |
| Saksbehandler: | Elin Østli |
| Dato: | 23.01.2015 |
|  |  |
|  |  |
|  |   |
|  |  |

Høring – Samarbeid mellom helse- og omsorgstjenesten og utdanningssektor om barn og unge med habiliteringsbehov

Utdanningsdirektoratet og Helsedirektoratet ber med dette om tilbakemelding på

utkast til veileder: Samarbeid mellom helse- og omsorgstjenesten og utdanningssektor om barn og unge med habiliteringsbehov.

Tilbakemeldingene bes gitt på vedlagte svarskjema **innen 27. februar 2015.**

**Bakgrunn for veilederen**

Denne veilederen er en oppfølging av Handlingsplan Habilitering av barn og unge, IS-1692, utgitt av Helsedirektoratet i 2009. Veilederen er også omtalt i Meld. St. 18 (2010-2011) Læring og fellesskap – tidlig innsats og gode læringsmiljøer for barn, unge og voksne med særskilte behov der det heter «… kan bidra til å gi et oversiktlig og helhetlig tjenestetilbud til barn og unge og deres familier, samt sikre et godt og likeverdig tjenestetilbud til alle.»

Veilederen legger særlig vekt på å beskrive barns og unges rettigheter og sektorenes plikter og tilbud slik at tjenesteytere i både utdanningssektoren og helse- og omsorgstjenesten kan planlegge for og samarbeide om et koordinert tilbud. Den kanskje viktigste forutsetningen for å kunne samhandle er at man kjenner til og forstår hverandres ansvar, oppgaver og begrensninger.

Direktoratene er klar over at andre sektorer også er viktige i samarbeidet rundt barn og unge med særskilte behov, for eksempel tjenester fra NAV og barnevern. Veilederen omhandler barn og unge fra fødsel og til de er ferdige med videregående skole.

Spørsmål om utkastet til veileder og høringsinnspill kan rettes til Midia Aminzadeh midia.aminzadeh@helsedir.no

Vennlig hilsen

 e.f.

Vedlegg: Høringsutkast og svarskjema

Høringsinstanser:

Barne- ungdoms- og familiedirektoratet

Arbeids- og velferdsdirektoratet

Fylkesmannsembetene

Fylkeskommunene

Landets kommuner

Habiliteringstjenester for barn og unge i spesialisthelsetjenesten

Regionsenter for habiliteringstjenesten for barn og unge

Regional koordinerende enhet for habilitering og rehabilitering

Statped

Barneombudet

Kommunenes sentralforbund

Funksjonshemmedes fellesorganisasjon

Samarbeidsforumet for funksjonshemmedes organisasjoner

Unge funksjonshemmede

Norsk sykepleierforbund

Norsk fysioterapeutforbund

Norsk ergoterapiforbund

Fellesorganisasjonen

Utdanningsforbundet

Den norske legeforening

Norsk psykologforening

Foreldreutvalget for barnehager

Foreldreutvalget for grunnopplæringen

Private barnehagers landsforbund

Forum for friskoler

Norsk Montessoriforbund

Steinerskoleforbundet

Norske fag- og friskolers landsforbund

Kristne Friskolers forbund

Private handelskolers landsforbund

Espira

Kanvas